2002R2375 — FI — 31.03.2006 — 004.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 2375/2002,

annettu 27 päivänä joulukuuta 2002,

kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta sekä neuvoston asetuksen (ETY) N:o 1766/92 säännöksistä poikkeamisesta







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 ( 1 ), sellaisena kuin se on viimeksi muutettuna asetuksella (EY) N:o 1666/2000 ( 2 ), ja erityisesti sen 12 artiklan 1 kohdan, ottaa huomioon Euroopan yhteisön ja Amerikan yhdysvaltojen välisen sopimuksen tekemisestä kirjeenvaihtona tullitariffeja ja kauppaa koskevan yleissopimuksen (GATT) liitteenä olevassa CXL-luettelossa mainittujen viljaa koskevien myönnytysten muuttamisen osalta 19 päivänä joulukuuta 2002 tehdyn neuvoston päätöksen ( 3 ) ja erityisesti sen 2 artiklan, ottaa huomioon Euroopan yhteisön ja Kanadan välisen sopimuksen tekemisestä kirjeenvaihtona tullitariffeja ja kauppaa koskevan yleissopimuksen (GATT) XXVIII artiklan mukaisesti tullitariffeja ja kauppaa koskevan yleissopimuksen (GATT) liitteenä olevassa yhteisön CXL-luettelossa mainittujen viljaa koskevien myönnytysten muuttamisen osalta 19 päivänä joulukuuta 2002 tehdyn neuvoston päätöksen (3) ja erityisesti sen 2 artiklan, sekä katsoo seuraavaa: (1) Kauppaneuvottelujen seurauksena yhteisö muutti neuvoston asetuksen (ETY) N:o 1766/92 soveltamista koskevista yksityiskohtaisista säännöistä vilja-alan tuontitullien osalta 28 päivänä kesäkuuta 1996 annetun komission asetuksen (EY) N:o 1249/96 ( 4 ), sellaisena kuin se on viimeksi muutettuna asetuksella (EY) N:o 1900/2002 ( 5 ), liitteessä I määritellyn heikko- ja keskilaatuisen tavallisen vehnän, eli muun kuin korkealaatuisen tavallisen vehnän, tuontiedellytykset ottamalla käyttöön tuontikiintiön 1 päivästä tammikuuta 2003 alkaen, (2) Tämä tariffikiintiö koskee 2 981 600 tonnin suuruista vuotuista enimmäismäärää, josta 572 000 tonnia varataan Yhdysvaltojen alkuperätuotteiden tuonnille ja 38 000 tonnia Kanadan alkuperätuotteiden tuonnille. (3) Tämän kiintiön avaaminen edellyttää asetuksen (ETY) N:o 1766/92 mukauttamista. Jotta kiintiö voidaan avata 1 päivänä 2003, on syytä poiketa asetuksen (ETY) N:o 1766/92 säännöksistä siirtymäkautena, jonka voimassaolo päättyy kyseisen asetuksen muutoksen voimaantulopäivänä, mutta joka tapauksessa viimeistään 30 päivänä kesäkuuta 2003. (4) Jotta tavallisen vehnän tuonti näissä tariffikiintiöissä tapahtuisi järjestäytyneesti ja ilman keinottelua, on syytä säätää, että tällainen tuonti edellyttää tuontitodistuksen myöntämistä. Nämä todistukset myönnetään vahvistettujen määrien rajoissa asianomaisten pyynnöstä ja tarvittaessa haetuille määrille vahvistetaan alennuskerroin. (5) Kiintiöiden moitteettoman hallinnoinnin varmistamiseksi olisi säädettävä todistushakemusten jättämisen määräajasta ja siitä, mitä tietoja hakemuksissa ja todistuksissa on oltava. (6) Toimitusedellytysten huomioon ottamiseksi on säädettävä poikkeuksesta todistusten voimassaoloajan osalta. (7) Kiintiöiden tehokkaan hallinnoinnin varmistamiseksi olisi säädettävä poikkeuksista maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 9 päivänä kesäkuuta 2000 annettuun komission asetukseen 1291/2000 ( 6 ), sellaisena kuin se on viimeksi muutettuna asetuksella (EY) N:o 2299/2001 ( 7 ), todistusten siirtomahdollisuuden ja vapaaseen liikkeeseen luovutettavien määrien sallittujen poikkeamien osalta. (8) Kiintiöiden moitteettoman hallinnoinnin mahdollistamiseksi on tarpeen, että tuontitodistuksiin liittyvä vakuus vahvistetaan melko korkeaksi poiketen siitä, mitä vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 23 päivänä toukokuuta 1995 annetun komission asetuksen (EY) N:o 1162/95 ( 8 ), sellaisena kuin se on viimeksi muutettuna asetuksella (EY) N:o 1322/2002 ( 9 ), 10 artiklassa säädetään. (9) On tärkeää varmistaa, että haettuja ja tuotuja määriä koskeva tietojenvaihto komission ja jäsenvaltioiden välillä tapahtuu nopeasti ja vastavuoroisesti. (10) Tässä asetuksessa säädetyt toimenpiteet ovat viljan hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

Poiketen siitä, mitä asetuksen (ETY) N:o 1766/92 10 artiklan 1 ja 2 kohdassa säädetään, CN-koodiin 1001 90 99 kuuluvasta, asetuksen (EY) N:o 1249/96 liitteessä I määritellystä muusta kuin korkealaatuisesta tavallisesta vehnästä kannetaan tällä asetuksella avatun kiintiön mukainen tuontitulli.

Kun tässä asetuksessa tarkoitettuja tuotteita tuodaan enemmän kuin mitä tämän asetuksen 3 artiklassa säädetään, sovelletaan asetuksen (ETY) N:o 1766/92 10 artiklan 1 kohtaa.

2 artikla

1. Avataan CN-koodiin 1001 90 99 kuuluvalle muulle kuin korkealaatuiselle tavalliselle vehnälle 2 981 600 tonnin suuruinen tariffikiintiö 1 päivänä tammikuuta 2003.

2. Tariffikiintiö avataan kunkin vuoden tammikuun 1 päivänä. Tariffikiintiössä kannettavan tuontitullin suuruus on 12 euroa tonnilta.

3 artikla

▼M4

1. Tuontitariffikiintiön kokonaismäärä jaetaan kolmeen alakiintiöön:

a) alakiintiö I (järjestysnumero 09.4123): 572 000 tonnia Yhdysvalloille;

b) alakiintiö II (järjestysnumero 09.4124): 38 000 tonnia Kanadalle;

c) alakiintiö III (järjestysnumero 09.4125): 2 371 600 tonnia muille kolmansille maille.

▼B

2. Jos jonakin vuonna havaitaan, että alakiintiöstä I tai II on jäänyt käyttämättä huomattavia määriä, komissio voi, saatuaan luvan kyseessä olevalta kolmannelta maalta, antaa asetuksen (ETY) N:o 1766/92 23 artiklassa tarkoitettua menettelyä noudattaen säännöksiä käyttämättömien määrien siirtämisestä muihin alakiintiöihin.

3. Alakiintiö III on jaettu neljään 592 900 tonnin suuruiseen kolmikuukautiseen erään seuraavasti:

a) erä nro 1: 1.1.—31.3.;

b) erä nro 2: 1.4.—30.6.;

c) erä nro 3: 1.7.—30.9.;

d) erä nro 4: 1.10.—31.12.

4. Edellä 3 kohdan d alakohdassa tarkoitettua erää nro 4 lukuun ottamatta jossakin erässä käyttämättä jääneet määrät siirretään ilman eri toimenpiteitä seuraavaan erään. Kun erä on käytetty loppuun, komissio voi säätää seuraavan erän varhennetusta avaamisesta asetuksen (EY) N:o 1766/92 23 artiklassa säädettyä menettelyä noudattaen.

4 artikla

Edellä 2 artiklan 1 kohdassa tarkoitetussa kiintiössä tapahtuva tuonti edellyttää asetuksen (EY) N:o 1291/2000 mukaisesti myönnetyn tuontitodistuksen esittämistä, jollei tämän asetuksen säännöksistä muuta johdu.

▼M4

4 a artikla

Toimija voi jättää vain yhden todistushakemuksen järjestysnumeroa ja 5 artiklan 1 kohdan mukaista viikon ajanjaksoa kohti. Jos toimija jättää useamman kuin yhden hakemuksen, kaikki toimijan hakemukset hylätään ja hakemuksia jätettäessä asetetut vakuudet pidätetään kyseisen jäsenvaltion hyväksi.

▼B

5 artikla

▼M4

1. Tuontitodistushakemukset on jätettävä jäsenvaltion toimivaltaiselle viranomaiselle joka maanantai viimeistään kello 13.00 Brysselin aikaa. Toimijan on jätettävä todistushakemuksensa sen jäsenvaltion toimivaltaiselle viranomaiselle, jossa toimija on merkitty arvonlisäverorekisteriin. Hakijan on asetettava asetuksen (EY) N:o 1291/2000 15 artiklan 2 kohdan mukainen vakuus, jonka määrä vahvistetaan tämän asetuksen 10 artiklassa.

Kussakin todistushakemuksessa mainittu määrä ei saa ylittää kyseistä alakiintiötä tai kyseistä erää varten käytettävissä olevaa määrää.

Tuontitodistushakemuksessa ja tuontitodistuksessa voidaan mainita vain yksi alkuperämaa.

▼M2

2. Toimivaltaisten viranomaisten on hakemusten jättöpäivänä viimeistään kello 18.00 Brysselin aikaa toimitettava komissiolle ►M4 sähköisesti ◄ liitteessä annetun mallin mukainen tiedonanto sekä ilmoitettava kaikkien tuontitodistushakemuksissa mainittujen määrien summa. Ilmoitus on annettava, vaikka jäsenvaltiossa ei olisi jätetty yhtään hakemusta. Nämä tiedot on toimitettava erillään muita vilja-alan tuontitodistushakemuksia koskevista tiedoista.

Jos jäsenvaltio ei toimita hakemuksia koskevaa ilmoitusta komissiolle määräajassa, komissio katsoo, että kyseisessä jäsenvaltiossa ei ole jätetty yhtään hakemusta.

▼M4

3. Jos ajanjakson alusta alkaen myönnetyt määrät ja 2 kohdassa tarkoitetut määrät ylittävät yhdessä kyseisen alakiintiön tai erän määrän, komissio vahvistaa haettuihin määriin sovellettavat yhtenäiset vähennyskertoimet viimeistään hakemusten jättämistä seuraavana kolmantena työpäivänä.

4. Sen jälkeen kun on tarvittaessa sovellettu 3 kohdan mukaisia jakokertoimia, jäsenvaltioiden toimivaltaiset viranomaiset myöntävät neljäntenä työpäivänä hakemuksen jättöpäivän jälkeen tuontitodistukset, jotka vastaavat komissiolle 2 kohdan mukaisesti ilmoitettuja hakemuksia.

Jäsenvaltioiden toimivaltaisten viranomaisten on tuontitodistusten myöntämispäivänä ilmoitettava liitteessä olevan mallin mukaisesti komissiolle sähköisesti kokonaismäärä, jolle kyseisenä päivänä on myönnetty tuontitodistuksia, viimeistään kello 18.00 Brysselin aikaa.

▼M1 —————

▼M2

6 artikla

Tuontitodistukset ovat voimassa 45 päivää niiden myöntämispäivästä. Asetuksen (EY) N:o 1291/2000 23 artiklan 2 kohdan mukaisesti todistuksen voimassaoloaika lasketaan sen tosiasiallisesta myöntämispäivästä alkaen.

▼B

7 artikla

Poiketen siitä, mitä asetuksen (EY) N:o 1291/2000 9 artiklassa säädetään, tuontitodistuksesta johtuvia oikeuksia ei voi siirtää.

8 artikla

Poiketen siitä, mitä asetuksen (EY) N:o 1291/2000 8 artiklan 4 kohdassa säädetään, vapaaseen liikkeeseen luovutettu määrä ei saa olla suurempi kuin tuontitodistuksen 17 ja 18 kohdassa mainittu määrä. Tätä varten merkitään luku ”0” mainitun todistuksen 19 kohtaan.

9 artikla

Tuontitodistushakemuksessa ja tuontitodistuksessa on oltava:

▼M1

a) 8 kohdassa tuotteen alkuperämaa, ja ”kyllä”-kohdassa rasti;

▼M3

b) 20 kohdassa yksi seuraavista merkinnöistä: — Reglamento (CE) no 2375/2002 — Nařízení (EC) č. 2375/2002 — Forordning (EF) nr. 2375/2002 — Verordnung (EG) Nr. 2375/2002 — Määrus (EÜ) nr 2375/2002 — Κανονισμός (EK) αριθ. 2375/2002 — Regulation (EC) No 2375/2002 — Règlement (CE) no 2375/2002 — 2375/2002/EK rendelet — Regolamento (CE) n. 2375/2002 — Reglamentas (EB) Nr. 2375/2002 — Regula (EK) Nr. 2375/2002 — Regolament (KE) Nru 2375/2002 — Verordening (EG) nr. 2375/2002 — Rozporządzenie (WE) nr 2375/2002 — Regulamento (CE) n.o 2375/2002 — Nariadenie (ES) č. 2375/2002 — Uredba (ES) št. 2375/2002 — Asetus (EY) N:o 2375/2002 — Förordning (EG) nr 2375/2002

▼B

c) 24 kohdassa merkintä ”12 euroa/tonni”.

▼M1

Todistukset ovat voimassa ainoastaan 8 kohdassa ilmoitetun maan alkuperätuotteiden osalta.

▼B

10 artikla

Poiketen siitä, mitä asetuksen (EY) N:o 1162/95 10 artiklan a ja b alakohdassa säädetään, tässä asetuksessa säädettyihin tuontitodistuksiin liittyvä vakuus on 30 euroa tonnilta.

▼M1

11 artikla

Kolmannesta maasta peräisin olevan muun kuin korkealaatuisen tavallisen vehnän luovuttaminen vapaaseen liikkeeseen yhteisössä tariffikiintiön puitteissa edellyttää kyseisen maan toimivaltaisen viranomaisen myöntämän alkuperätodistuksen esittämistä komission asetuksen (ETY) N:o 2454/93 ( 10 ) 47 artiklan mukaisesti.

▼B

12 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä tammikuuta 2003.

▼M2 —————

▼B

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M4









LIITE







Asetuksen 5 artiklan 2 ja 4 kohdassa tarkoitetun tiedonannon malli Asetuksella (EY) N:o 2375/2002 avattu tavallisen vehnän tuontikiintiö Alakiintiö Järjestysnumero Toimijan numero Haettu määrä (tonnia) Alkuperämaa Myönnetty määrä (tonnia)(*)

Haetut määrät yhteensä (tonnia):

Myönnetyt määrät yhteensä (tonnia) ( 11 ):